पाएं अपने शहर की ताज़ा ख़बरें और फ्री ई-पेपरडाउनलोड करें
मजदूर दिवस के मौके पर किसानों व मजदूरों की तरफ से सांझे तौर पर बाजारों में रोष मार्च निकाला गया। किसानों व मजदूरों ने सदर बाजार, फरवाही बाजार, हंडिआया बाजार, पक्का कॉलेज रोड आदि पर रोष मार्च निकाला। साथ ही केंद्र व प्रदेश सरकार के खिलाफ नारेबाजी की और सभी मजदूरों व किसानों को एकजुट होकर रहने की अपील की। इस मौके पर उजागर सिंह, बलवीर सिंह, नारायण दत आदि ने कहा कि एक तरफ केंद्र सरकार से किसान आर-पार की लड़ाई लड़ रहे हैं, जिसमें मजदूरों का भी पूर्ण सहयोग है। इसके अलावा प्रदेश सरकार की तरफ से भी किसानों व मजदूरों के हितों की अनदेखी की जा रही है, क्योंकि सभी सरकारी कॉरपोरेट घरानों के इशारे पर चलती है। इसलिए हमें अपने हितों की रक्षा के लिए खुद ही मैदान में आना पड़ेगा। उन्होंने कहा कि सभी लोग एकजुट हो जाएं उससे ही सरकार को झुकाया जा सकता है। इस मौके पर बड़ी संख्या में पहुंचे लोगों ने रोष मार्च निकालकर सरकार के खिलाफ नारेबाजी की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn